**Тэма:** **“ Пад святлом зоркі Палын ”**

**Мэта:** - вызначыць месца чарнобыльскай тэмы ў сучаснай беларускай літаратуры;

- спрыяць фарміраванню ў вучняў аналітычнага погляду на праблему тэхнагеннага ўплыву на чалавечую цывілізацыю;

- развіваць уменне і навыкі падсумавання на аснове разнародных фактаў;

- спрыяць фарміраванню культуры вуснага маўлення;

- развіваць аналітычна-сінтэтычныя навыкі і ўменні.

**Абсталяванне:** мультымедыйны праектар, прэзентацыя.

**Ход урока**

1. Арганізацыйны момант. Аб’ява тэмы і мэты ўрока.

***1 слайд.*** Тэма ўрока.

1. **Настаўнік:** “Пад святлом зоркі Палын”… Чаму такая назва нашага ўрока? (Палын – мясцовая ўкраінская назва “чарнобыль”. У Бібліі ў “Апакаліпсісе”, калі ідзе мова пра Ссудны дзень, таксама ўзгадваецца гэтае слова: “Воды стануць горкімі, як палын”).
2. **Мэту і задачы ўрока** абвяшчае настаўнік, выкарыстоўваючы камп’ютэрную слайд-прэзентацыю.

***2 слайд.*** Мэта ўрока.

***3 слайд.*** Задачы ўрока.

1. **Вучань чытае верш**:

Над лесам, над садам дзікім

Дожджык забалбатаў,

І ўспыхнулі раптам гваздзікі

У нетрах абмытых траў.

Цёплыя кроплі скачуць

Па залацістай лазе,

Дожджык – “царэўна плача”,

Сонца ў кожнай слязе.

З нізкай цёплай адрыны,

Учуўшы ласкавы капёж,

У лёгкай сукенцы дзяўчына

Выбегла проста на дождж.

Кроплі яе цалавалі

Палка, пяшчотна, да слёз,

Вусны дзяўчыны хапалі

Срэбра з ясных нябёс.

Дожджык зрабіў сваё цуда,

Ён абляпіў, як мог,

Плечы, маленькія грудзі,

Гнуткія лініі ног.

Бэзам з садоў павявала,

Вечна хацелася жыць.

Дзяўчына ад шчасця спявала.

Стронцый быў у дажджы.

1. **Настаўнік:** - 1969 год, Уладзімір Караткевіч, верш-прадчуванне, прадказанне сапраўдным творцам жахлівага наступства Чарнобылю. У выніку выбуху на Чарнобыльскай АЭС было прынята рашэнне аб адсяленні з забруджаных тэрыторый. Давайце разам падумаем, што адбываецца, калі чалавек вымушаны кідаць усё: сваю маёмасць, магілы продкаў, абразы, жанчыны кідаюць куфэркі са сваім пасагам. Кідаюць свае абярэгі, калодзежы, дубы, якія захоўвалі іх усё жыццё. Кідаюць, таму што трэба адрынуць ад сябе ўсё сваё “роднае карэнне”. Людзі вымушаны былі, у чым стаялі, ехаць да ўсяго абсалютна чужога. Адкажыце, што будзе з гэтым чалавекам? *(Адказ: “Распад”)*
2. ***4 слайд.***

– Так, адбыўся распад. Паглядзіце на гэты слайд і растлумачце, як вы разумееце гэтую схему-малюнак? *(Адказ: Распад традыцыйнага ўкладу жыцця, імперыі, каштоўнасцяў, душы.)*

1. **Настаўнік:** - Літаратура адгукнулася на гэтае масавае перасяленне народу. Біялагічныя віды не заўсёды здольны прыжыцца ў новым асяроддзі, на новым месцы, а чалавек – такая істота, якая здольная прыжыцца, але не заўсёды. Раставанне скончылася духоўнай пустатой. Пачалі вяртацца тыя, хто не змог прызвычаіцца, а такіх было тысячы.

**Як жа гэты распад адлюстраваўся ў сучаснай беларускай літаратуры?**

***5 слайд.***

***“***Літаратура: паэзія, проза, драматургія”.

1. Выступленні вучняў пра кароткі змест і ідэю паэтычных, празаічных і драматычных твораў, прысвечаных чарнобыльскай тэме.

***6 слайд.***

**Паэзія Проза Драма**

Я. Сіпакоў І.Шамякін М. Матукоўскі

“Одзіўм” “Злая зорка” “Бездань”

В. Аколава С.Алексіевіч А.Дудараў

“Вяртанне ў “Чарнобыльская “Адцуранне”

заўтра” малітва”

М. Трафімчук

“Дзве эпохі”

З. Марозаў

“Эпоха”

Н. Шклярова

“Пакуль Чарнобыль

у душу глядзіць”

**Настаўнік** чытае самыя эмацыйныя фрагменты з аповесці С.Алексіе-

віч “Чарнобыльская малітва”. Пасля чытання праводзіцца дыспут з выкарыстаннем “метаду куткоў”. Перад вучнямі ставіцца праблемнае пытанне: “Праз усё творчае жыццё С.Алексіевіч чула абвінавачванні ў тым, што яна ў сваёй літаратурнай творчасці спекулюе людскім горам і болем, што яна набірае бонусы закошт выкарыстоўвання натуралістычных сцэн. Ці згодны вы з гэтым?”

Навучэнцы, якія згаджаюцца з гэтымі абвінавачваннямі С.Алексіевіч, ідуць у адзін з кутоў класа, тыя, што не згодны, хто хоча выступіць у абарону творчай пазіцыі пісьменніцы, - у другі. Пасля таго, як клас падзяліўся, кожная каманда абмяркоўвае тэзісы ў абарону свайго пункту гледжання.

**Наступны этап урока** – спроба доказу ўласных меркаванняў аб творчасці пісьменніцы. Здараецца, што вучням удаецца пераканаць прадстаўнікоў супрацьлеглай групоўкі ў сваім пункце гледжання. *(Адказы вучняў)*

1. **Настаўнік**: - Якое месца заняла чарнобыльская тэма ў сучаснай беларускай літаратуры? Побач з якімі яшчэ тэмамі стаіць чарнобыльская тэма? *(Адказы вучняў)*

***7 слайд***.

“Тэма вайны, нацыянальнага адраджэння, чарнобыльсая тэма”.

1. **Падсумаванне**: Горыч палыну мы, беларусы, “іспілі” да дна. Што агульнага паміж радыяцыяй і бездухоўнасцю?

Бездухоўнасць, як і радыяцыя, не мае колеру, паху, і яе не заўважаеш адразу. Але яна разбурае нас. Радыяцыя не толькі тое, што шкодзіць нашаму целу, але і нашай душы.

***8 слайд***.

**Настаўнік:** - Напрыканцы нашага ўрока нам падалося вартым успомніць верш “Малітва” Янкі Купалы, нам хочацца, каб кожны з вас гэтыя радкі злучыў з сабой, са сваёю душою. На жаль, яны вельмі сучасна гучаць і сёння:

Я буду маліцца і сэрцам і думамі,

Распетаю буду маліцца душой.

Каб чорныя долі з мяцеліцаў шумамі

Ўжо больш не шалелі над роднай зямлёй.

1. **Рэфлексія.** Усе вучні даюць уласнае азначэнне Чарнобылю. “Чарнобыль- гэта…”